Diari Oficial de la Generalitat Valenciana


Sumari del DOGV 7834, del 22-07-2016 (2016/5693)

Convocatòria de subvencions de la Federació Valenciana de Municipis i Províncies en matèria de salut pública als municipis valencians per a la lluita contra el mosquit tigre en l'exercici 2016.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7834

Data del DOGV
:   22-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5693


Data del document
:   05-07-2016

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * ajuda pública

Convocatòria de subvencions de la Federació Valenciana de Municipis i Províncies en matèria de salut pública als municipis valencians per a la lluita contra el mosquit tigre en l'exercici 2016. [2016/5693]  
Recentment l'Organització Mundial de la Salut ha informat d'una situació d'alerta referida a la malaltia per virus Zika, transmesa pel mosquit tigre, i recomana actuacions que promoguen i executen enèrgicament les mesures de control de vectors i les mesures apropiades de protecció personal a fi de reduir el risc d'exposició al virus del Zika.  
  
El mosquit tigre (Aedes albopictus) té un període d'activitat molt variable segons les condicions climàtiques, i a la Comunitat Valenciana cal esperar la major activitat del mosquit principalment entre els mesos de maig i novembre. El seu hàbitat més freqüent és l'urbà i periurbà, vinculat a la retenció de xicotetes quantitats d'aigua en els espais domèstics o contigus. Les femelles posen les larves en les parets de recipients o xicotets espais amb aigua (per exemple, en l'àmbit domèstic, poals, abeuradors per a animals, cendrers, pitxers o plats davall els tests).  
Per a evitar la reproducció del mosquit es recomana cobrir, buidar o canviar ben sovint els recipients o reservoris d'aigua domèstics i cobrir els receptacles d'aigua majors (com a piscines, pous o basses). Addicionalment, la picadura del mosquit tigre pot evitar-se amb els recursos habituals utilitzats per a altres insectes (com a mosquiteres o locions repel·lents específiques).  
A nivell municipal cal vigilar els xicotets depòsits on s'acumula l'aigua (com a elements decoratius, estanys, etc.), les xarxes de sanejament, amb especial atenció als embornals, o els sistemes de reg, entre altres possibles focus de cria. El control del mosquit amb tractaments biocides en l'entorn urbà requereix la localització prèvia d'aquests focus i l'aplicació de tractaments locals en aquests seguint pautes establides. Aquesta tasca ha de ser desenvolupada per professionals capacitats i amb els corresponents permisos per a l'ús i aplicació de productes biocides.  
La Generalitat ja ha desplegat dispositius per al control i prevenció d'aquest risc. La Conselleria de Sanitat Universal i Salut Pública realitza les activitats de vigilància epidemiològica i ambiental, de coordinació i assessorament tècnic a totes les institucions implicades en la lluita contra el mosquit tigre i d'informació i formació a la població i agents d'interés.  
Amb la finalitat d'unir tots els esforços institucionals en la lluita contra el mosquit tigre, la Generalitat també ha posat en marxa una comissió de coordinació interinstitucional en què participen els departaments de la Generalitat relacionats directament o indirectament en aquesta matèria, així com les tres diputacions provincials i la Federació Valenciana de Municipis i Províncies (d'ara en avant FVMP).  
És necessari reforçar les accions desenvolupades actualment amb fons específics de la Generalitat destinats a cobrir els objectius per a la lluita contra el mosquit tigre que a continuació es descriuen presentant també les necessitats econòmiques estimades per a cobrir-los, pel que es fa necessari recolzar els tractaments de lluita contra el mosquit tigre en els municipis més afectats i amb menys recursos afrontant el problema a través de l'FVMP.  
L'FVMP, té entre els seus fins promoure, executar i recolzar les iniciatives i activitats dirigides a millorar la qualitat de vida dels habitants de les entitats locals que la integren.  
Segons les dades disponibles, són els municipis de la franja litoral i prelitoral de tota la Comunitat on amb major freqüència es descriu la presència del mosquit. Se sap que el tractament efectiu contra el mosquit tigre en els espais no domèstics radica principalment en tractaments dels embornals urbans. I s'ha estimat que un tractament eficient (mantingut regularment durant distints períodes de l'any, en funció de la biologia del mosquit i de les condicions climatològiques), per a una població de 20.000 habitants, pot costar al voltant de 9.000 euros anuals.  
  
Basant-se en aquesta estimació, es considera assignar una partida econòmica convenientment distribuïda entre els municipis afectats o amb major risc de colonització, que contribuïsca de manera eficaç al control de la plaga en tota la Comunitat Valenciana, especialment si els termes d'aquesta ajuda es configuren de manera que complementen de forma efectiva i eficient les subvencions per a fins semblants que s'ofereixen principalment a través de les tres diputacions provincials.  
Conseqüentment, i per a aconseguir unir esforços per a la consecució d'un mateix fi, la Conselleria de Sanitat Universal i Salut Pública ha estimat necessari prestar la corresponent col·laboració a l'FVMP a fi que aquesta promoga les actuacions dirigides a optimitzar els recursos existents.  
Per tot això, la Conselleria de Sanitat Universal i Salut Pública, mitjançant l'aprovació del Decret 76/2016, de 23 de juny, del Consell, pel qual es regula el procediment i les condicions per a la concessió de subvencions en matèria de salut pública per a la lluita contra el mosquit tigre, dona suport als tractaments de lluita contra el mosquit tigre en els municipis més afectats i amb menys recursos, afrontant el problema a través de l'FVMP, d'acord amb la convocatòria de subvenció les bases de la qual s'adjunten a continuació.  
A este efecte, en el marc del procediment previst en l'article 168.1.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, les subvencions derivades de les actuacions previstes en el decret citat es finançaran amb càrrec a l'aplicació pressupostària 25.75.80.8917.290.01.6, amb la quantitat de 450.000,00 euros en concepte de subvenció als municipis per als tractaments contra el mosquit tigre, a través de la línia de subvenció que s'habilite específicament a este efecte en els pressupostos de la Generalitat.  
En virtut d'això, es convoquen subvencions econòmiques a través de les següents bases de la convocatòria.  
  
Bases de la convocatòria  
  
Primera. Objecte  
La present convocatòria té per objecte col·laborar amb els municipis a la realització de la campanya per al control del mosquit tigre, que haurà d'efectuar-se necessàriament l'any 2016.  
D'acord amb el que estableixen aquestes bases, es farà front als gastos dels tractaments de lluita contra el mosquit tigre (Aedes albopictus) en els municipis de la Comunitat Valenciana en què s'haja detectat la presència d'aquest vector o amb major risc de ser colonitzats per aquest. Els municipis hauran de complir els requisits establits en la base segona de la present convocatòria.  
  
Segona. Beneficiaris, requisits i criteris de concessió.  
1. Beneficiaris  
Podran accedir a les subvencions previstes en aquesta convocatòria, els ajuntaments en què s'haja detectat la presència d'aquest vector (Aedes albopictus) o amb major risc de ser colonitzats per aquest, de la Comunitat Valenciana. Aquestes subvencions aniran dirigides a la realització de la campanya per al control del mosquit tigre, que haurà d'efectuar-se necessàriament l'any 2016.  
Els municipis on s'haja detectat la presència d'aquest vector o amb major risc de ser colonitzats seran comunicats a la Federació Valenciana de Municipis i Províncies per la Direcció General de Salut Pública de la Generalitat.  
Els beneficiaris de les subvencions hauran de reunir els requisits establits en l'article 13 de la Llei 38/2003, de 17 de novembre, General de Subvencions.  
2. Requisits objectius de concessió  
Per a la selecció i distribució de les ajudes entre els Municipis de la Comunitat Valenciana beneficiaris, es tindran en compte els requisits següents:  
a) Sol·licitud de la subvenció (annex I d'aquestes bases), subscrita per l'alcalde/ssa president/a de la corporació.  
b) Certificat (annex II d'aquestes bases) de la sol·licitud de subvenció i si és el cas, de les quantitats percebudes per l'ajuntament, en cas de concurrència amb altres subvencions per al mateix fi, pla d'actuació i calendari, emés per la persona titular de la secretaria de l'ajuntament.  
  
No obstant això, si al llarg del període temporal que comprén la present convocatòria l'ajuntament se li comunicara o rebera subvencions i/o ajudes per una quantia que, aïlladament o en concurrència amb subvencions o ajudes d'altres ens públics o privats, supere el cost de l'activitat subvencionada haurà de comunicar-ho a l'FVMP.  
c) El projecte tècnic d'actuació per a la realització de la campanya, mitjançant presentació de l'annex III d'aquestes bases incloent la següent informació proporcionada per part de l'empresa que realitzarà el tractament, preferiblement en suport informàtic (CD, memòria USB), en format pdf:  
c. 1. Nom de l'empresa que realitza el tractament i NIF  
c. 2. Pla cartogràfic del terme municipal, amb senyalització descriptiva de zones i punts a tractar. Es proporcionarà  
c. 3. Pla d'aplicació, incloent-hi calendari  
c. 4. Documentació que acredite el compliment per part de l'empresa dels requisits següents:  
a. Inscripció de l'empresa inscrita, de forma actualitzada, en el Registre Oficial d'Establiments i Serveis Biocides, segons Orde SCO/3269/2006 del Ministeri de Sanitat i Consum i Decret 96/2004, del Consell, de la Generalitat Valenciana.  
b. Disponibilitat per part de l'empresa de personal acreditat per a l'ús de biocides segons la legislació vigent.  
c. Utilització de productes que estiguen obligatòriament inscrits en el Registre de Plaguicides no Agrícoles o Biocides del Ministeri de Sanitat, Serveis Socials i Igualtat, utilitzant preferentment productes larvicides.  
d. Les zones seleccionades per al tractament seran, de forma preferent, urbanes i periurbanes i inclouran el tractament dels embornals.  
  
e. S'empraran les tècniques d'aplicació que minimitzen la quantitat de producte a utilitzar i el risc d'exposició a les persones i el medi ambient.  
f. Compliment de la normativa mediambiental corresponent quan s'actue sobre zones naturals vulnerables per estar davall alguna de les figures de protecció de les incloses en la Llei d'Espais Protegits de la Comunitat Valenciana i Espais Afectats per la Xarxa Natura 2000, sent les zones d'especial protecció les d'aus (ZEPA), els llocs d'interés comunitari (LIC) i les zones d'especial conservació (ZEC).  
  
c. 5. Valoració econòmica de la campanya.  
3. Criteris de concessió  
A més del compliment de l'anteriorment disposat, per a atorgar la subvenció es prioritzarà:  
- Als municipis en què s'haja detectat la presència de l'Aedes albopictus o amb major risc de ser colonitzats que no hagen rebut subvenció per al mateix fi durant 2016.  
- Als municipis més xicotet (<20.000habitants). Cens QAF 1216.  
  
D'acord amb els criteris de concessió de subvenció i la valoració dels requisits objectius citats en les presents bases, i amb la voluntat de complir amb els principis de transparència, objectivitat, igualtat i no discriminació entre els sol·licitants, s'estableixen, a continuació, la baremació següent:  
La puntuació màxima serà de 150 punts.  
3.1. Valoració enllaçada a la detecció de la presència d'aquest vector o amb major risc de ser colonitzats per aquest: Fins a un màxim de 50 punts.  
Presència d'aquest vector: 50 punts.  
Risc de ser colonitzat: 30 punts.  
3.2. Valoració enllaçada a la població: fins a un màxim de 50 punts.  
  
Nombre d'habitants (fins a 50 punts) aplicant-se la taula següent:  
  
Fins a 1.000 habitants: 50 punts.  
De 1.001 a 5.000 habitants: 45 punts.  
De 5.001 a 10.000 habitants: 40 punts.  
De 10.001 a 20.000 habitants: 35 punts.  
De 20.001 a 50.000 habitants: 20 punts.  
De 50.001 a 150.000 habitants: 10 punts.  
Majors de 150.000 habitants: 5 punts.  
3.3. Valoració enllaçada al projecte: fins a un màxim de 50 punts.  
  
Memòria descriptiva de l'activitat (fins a 25 punts): es valorarà l'abast i extensió de la campanya.  
Pressupost de l'activitat (fins a 25 punts): es valorarà el pressupost presentat per l'entitat per a la realització de l'activitat, tenint en compte l'adequació entre els distints conceptes de gastos.  
  
Tercera. Presentació de la sol·licitud de subvenció  
La sol·licitud de la subvenció per part de l'ajuntament, es dirigirà a la Federació Valenciana de Municipis i Províncies, en el carrer de Guillem de Castro, número 46, primer (46980 València), i s'haurà d'ajustar al model de sol·licitud (annex I) i adjuntar també els documents justificatius del compliment de requisits (annex II i annex III).  
Així mateix, es podrà remetre la sol·licitud per via electrònica a la direcció kugixleoblh7805@nioq.txq.  
En tot moment, es tindran presents les exigències previstes a aquest efecte en la Llei Orgànica 15/1999, de 13 de desembre, de protecció de dades de caràcter personal.  
  
Quarta. Termini de presentació de sol·licituds  
El termini de presentació de sol·licituds finalitzarà el dia 29 de juliol de 2016, inclusivament.  
L'FVMP revisarà les sol·licituds perquè totes les dades i documents exigits en la convocatòria figuren en l'expedient. Si la sol·licitud estiguera incompleta, l'FVMP comunicarà a l'entitat sol·licitant les deficiències perquè siguen esmenades amb l'advertència que, si no ho feren, s'arxivarà l'expedient sense més tràmit.  
Es consideraran inhàbils als efectes oportuns els dies compresos des del 8 al 19 d'agost ambdós inclosos.  
  
Cinquena. Comissió d'avaluació, distribució de les subvencions i resolució de sol·licituds  
La distribució de l'ajuda als Ajuntaments es realitzarà per l'FVMP en atenció a les sol·licituds rebudes en aplicació dels requisits, criteris de selecció i distribució establits en aquestes bases, tenint en compte la informació tècnica subministrada per la Direcció General de Salut Pública, així com la informació econòmica que siga rellevant per la concurrència d'ajudes o subvencions atorgades amb la mateixa finalitat per les diputacions provincials d'Alacant, Castelló i València.  
  
L'avaluació de les sol·licituds es realitzarà per una comissió d'avaluació que estarà composta per:  
- Presidenta, la vicesecretària general de l- FVMP, sent substituïda pel cap del servei de l'Oficina Tècnica de l'FVMP, quan així procedisca.  
  
- Director de Coordinació Tècnic d'Àrees, que actuarà com a secretari de la Comissió.  
- Cap de l'Àrea de Relacions Institucionals i de Vertebració del Territori.  
- Cap de l'Àrea de Gestió Financera i de Personal  
- Un tècnic de l'FVMP, designat a este efecte.  
- Un representant designat per la Direcció General de Salut Pública de la Generalitat Valenciana.  
La comissió d'avaluació podrà demanar la presència d'un representant de la Universitat de València als efectes de col·laborar en l'avaluació prevista.  
La comissió d'avaluació realitzarà una proposta de concessió dirigida al secretari general de l'FVMP, qui elevarà una proposta de concessió provisional al president de l'FVMP qui resoldrà la seua concessió i la quantitat de la subvenció concedida definitiva, i serà comunicada la resolució als ajuntaments beneficiaris.  
La comissió d'avaluació realitzarà una proposta de l'import inicial assignat a cada entitat local sol·licitant que serà comunicat a l'entitat pel secretari general de la Federació Valenciana de Municipis i Províncies, a expenses que l'entitat local sol·licitant justifique la dita quantitat.  
  
La quantitat màxima a percebre per cada municipi dependrà de la valoració econòmica del total de la campanya per a control del mosquit tigre, i en cap cas superarà la quantitat màxima de 15.000 euros.  
Les subvencions regulades en aquesta convocatòria seran compatibles amb qualsevol altra que per a la mateixa finalitat siga convocada per qualsevol administració o entitat pública o privada.  
L'import de la subvenció en cap cas podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.  
Si el gasto justificat és inferior a què ha motivat la subvenció, aquesta es minorarà en la proporció adequada.  
La resolució definitiva serà notificada als ajuntaments concurrents a la present convocatòria com a data límit l'11 de novembre de 2016, inclusivament.  
Si és el cas, la Secretaria General de l'FVMP notificarà la desestimació de la sol·licitud comunicant-la a l'ajuntament.  
Serà competència de la Comissió d'Avaluació, la resolució de quantes incidències es plantegen al llarg de la vigència d'aquestes bases, així com la interpretació de qualsevol dubte que poguera suscitar-se en la seua aplicació.  
  
Sisena. Justificació de l'ajuda sol·licitada  
La justificació consistirà en la presentació per part de l'entitat local, fins al 14 d'octubre de 2016, dels documents i certificats següents:  
  
- Certificat dels gastos totals efectuats objecte de la subvenció mitjançant la presentació de l'annex IV d'aquestes bases, expedit pel/per la secretari/ària de l'ajuntament.  
- Certificat, mitjançant presentació de l'annex V d'aquestes bases, que contindrà la relació detallada de les factures justificatives del gasto, indicant:  
· Els imports individuals de cada una i la suma total del gasto, i  
· Adjuntar a aquest certificat la còpia compulsada de les factures reglamentàries, segons la normativa vigent, així com qualsevol altra documentació justificativa del gasto suficient.  
Tant les factures com la indicada documentació hauran de correspondre's amb gastos realitzats durant l'exercici 2016 i per un import equivalent al de la subvenció concedida en els termes exposats en la resolució de concessió directa de les subvencions en els termes exposats en aquestes bases.  
- Informe final de campanya amb indicació dels resultats obtinguts.  
  
- Informe emés per funcionari local competent prenent com a referència els termes reflectits en els projectes tècnics.  
- Certificat de les quantitats concedides, ja siguen percebudes, o pendents de cobrament, en cas de concurrència amb altres subvencions per al mateix fi, emés per la persona titular de la secretaria de l'ajuntament, annex IV d'aquestes bases.  
No obstant això, la subvenció concedida es veurà reduïda proporcionalment en el cas que la justificació dels gastos realitzats no abaste el cost total de l'actuació subvencionada.  
La no presentació de la justificació del gasto en el termini fixat produirà la pèrdua de la subvenció i la consegüent revocació. En la tramitació del procediment es garantirà en tot cas l'audiència de l'interessat.  
  
La justificació de la subvenció haurà de complir els requisits establits en l'article 30 de la Llei 38/2003, de 17 de novembre, General de Subvencions.  
  
Setena. Pagament de l'ajuda  
El pagament de la subvenció de l'FVMP s'efectuarà una vegada justificat per part dels Ajuntaments beneficiaris el gasto objecte de la subvenció, i comprovada la documentació justificativa del gasto total realitzat, d'acord amb el que estableix el punt 6 d'aquestes bases.  
No obstant això, el pagament de la subvenció per part de l'FVMP als ajuntaments beneficiaris, queda condicionat al cobrament per part de l'FVMP de la subvenció de la Conselleria de Sanitat Universal i Salut Pública, en els termes establits en el Decret 76/2016, de 23 de juny, del Consell, pel qual es regula el procediment i les condicions per a la concessió de subvencions en matèria de salut pública per a la lluita contra el mosquit tigre.  
Així mateix, es podrà minorar de l'import total de la subvenció la quantia que no haja sigut justificada segons el que estableix les presents bases, atenent al cost real de l'activitat i de les altres subvencions que s'hagen concedit al beneficiari amb la mateixa finalitat.  
  
Huitena. Obligacions dels municipis beneficiaris  
8. 1. Acreditar davant de l'FVMP la realització de l'activitat subvencionada derivada de les actuacions objecte de la subvenció.  
8. 2. Els beneficiaris d'estes subvencions estaran subjectes a les obligacions derivades del contingut de les presents bases, així com del Decret 76/2016, de 23 de juny, del Consell, i en general de la normativa vigent que se li aplique. En tot cas, són obligacions dels beneficiaris les establides en l'article 14 de la Llei 38/2003, de 17 de novembre, General de Subvencions.  
  
Novena. Pla de control i revisió d'expedients  
9. 1. La comprovació material de l'efectiva realització de l'activitat subvencionada es realitzarà mitjançant el corresponent pla de control que desenvolupe la direcció general amb competència en matèria de salut pública.  
9. 2. Revisió d'expedients  
a) En els casos previstos en l'article 37 de la Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora.  
b) En estos casos es procedirà a la incoació de l'oportú expedient que amb audiència prèvia del beneficiari interessat, serà resolt per la persona titular de la direcció general amb competència en matèria de salut pública.  
c) El falsejament o ocultació de dades i documents en quant que afecten substancialment la concessió i lliurament de fons públics, donarà lloc a responsabilitat en l'orde jurisdiccional competent.  
  
  
València, 5 de juliol de 2016.- El president: Rubén Alfaro Bernabé  
  
  
ANNEX I  
Sol·licitud de subvenció en matèria de salut pública   
als municipis valencians per a la lluita contra el mosquit tigre en l'exercici 2016  
  
Dades de l'entitat i import sol·licitat  
  
Ajuntament  
 NIF  
Alcalde/Ssa  
 DNI  
Adreça  
 Codi postal Localitat  
Telèfon  
 Correu electrònic  
 Fax  
Import de la subvenció sol·licitada   
-  
  
  
  
Dades bancàries  
  
Banc o caixa Titular del compte  
IBAN  
  
  
  
(Nom) - alcalde/ssa, sol·licite la quantitat de - euros en concepte de subvenció en matèria de salut pública per a la lluita contra el mosquit tigre en l'exercici 2016, i  
  
DECLARE RESPONSABLEMENT:  
  
- Que l'entitat que presidisc, en cap cas obtindrà subvencions i/o ajudes per una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat subvencionada.  
- Que l'entitat que presidisc no es troba incursa en cap prohibició per a obtindre la condició de beneficiari, de les establides en la Llei General de Subvencions.  
- Que l'entitat que presidisc no és deutora de la Generalitat per reintegrament de subvencions, d'acord amb allò que s'ha establit pel Reglament General de Subvencions.  
  
..., ... d ... de 2016  
  
Signatura: ...  
  
(Segell de l'entitat)  
  
  
  
ANNEX II  
  
(Nom) -   
Secretari/ària de l'Ajuntament de -  
  
  
CERTIFIQUE:  
Que l'Ajuntament d - es troba al corrent en el compliment de l'obligació de rendició dels seus comptes anuals davant de la Sindicatura de Comptes.  
Que l'Ajuntament d ... ha sol·licitat ajudes o subvencions d'alguna administració o ens públics o privats / no ha sol·licitat ajudes o subvencions d'alguna administració o ens públics o privats, (utilitzeu la fórmula que corresponga) per a la mateixa finalitat, previstos en la convocatòria de subvencions de l'FVMP en matèria de salut pública als municipis valencians per a la lluita contra el mosquit tigre en l'exercici 2016.  
  
- Administració o ens públic o privat concedent -  
  
Pels imports detallats a continuació:  
- Import de l'ajuda o subvenció sol·licitada i, si és el cas rebuda -  
  
  
?, - d - de 2016  
  
Signat: ??......-?????.  
  
(segell de l'entitat)  
  
  
  
ANNEX III  
Informació i documentació relativa a la sol·licitud de subvenció en matèria de salut pública als municipis valencians per a la lluita contra el mosquit tigre en l'exercici 2016  
  
Dades de l'entitat  
  
Ajuntament  
 NIF  
Alcalde/ssa  
 DNI  
Adreça  
 Codi postal Localitat  
Telèfon  
 Correu electrònic  
 Fax  
  
  
(Nom) - funcionari/ària local competent de l'Ajuntament d - respecte del projecte tècnic per a la lluita contra el mosquit tigre en l'exercici 2016, objecte de la subvenció de l'FVMP,  
  
DECLARE RESPONSABLEMENT  
  
Que revisada la documentació aportada per l'empresa que realitza el tractament (nom de l'empresa i NIF) - reuneix els següents requisits necessaris per a la realització del projecte.  
Assenyalar amb una (X) les caselles els documents de les quals s'adjunten. Es proporcionaran, preferiblement, en suport informàtic (CD, memòria USB), en format pdf.  
  
 Nom de l'empresa que realitza el tractament  
  
 Plànol cartogràfic del terme municipal, amb senyalització descriptiva de zones i punts a tractar  
  
 Pla d'aplicació, incloent-hi el calendari.   
  
 Document detallat de la valoració econòmica de la campanya.  
  
 Que l'empresa figura inscrita, de forma actualitzada, en el Registre Oficial d'Establiments i Serveis Biocides, segons l'Orde SCO/3269/2006, del Ministeri de Sanitat i Consum, i el Decret 96/2004, del Consell, de la Generalitat Valenciana.  
  
 Que l'empresa disposa de personal acreditat per a l'ús de biocides segons la legislació vigent.  
  
 Que l'empresa utilitza productes que estan obligatòriament inscrits en el Registre de Plaguicides no Agrícoles o Biocides del Ministeri de Sanitat, Serveis Socials i Igualtat, utilitzant preferentment productes larvicides.  
  
 Que l'empresa seleccionarà, de forma preferent, zones urbanes i periurbanes, per a realitzar el tractament i inclouran el tractament dels embornals.  
  
 Que l'empresa emprarà tècniques d'aplicació que minimitzen la quantitat de producte a utilitzar i el risc d'exposició a les persones i el medi ambient.  
  
 Que l'empresa compleix amb la normativa mediambiental corresponent quan s'actua sobre zones naturals vulnerables per estar davall alguna de les figures de protecció de les incloses en la Llei d'espais protegits de la Comunitat Valenciana i espais afectats per la Xarxa Natura 2000, sent les zones d'especial protecció les d'aus (ZEPA), els llocs d'interés comunitari (LIC) i les zones d'especial conservació (ZEC).  
  
  
?, - de ?de 2016  
  
El/La responsable municipal  
  
Signatura ...  
  
(Segell de l'entitat)  
  
  
ANNEX IV  
Memòria financera d'execució del gasto de la campanya   
de salut pública dels municipis valencians contra el mosquit tigre en l'exercici 2016  
  
Dades d'identificació  
Ajuntament de NIF  
CERTIFICAT:  
En compliment del que disposen les bases que regeixen les Subvencions en matèria de salut pública als municipis valencians per a la lluita contra el mosquit tigre en l'exercici 2016, el firmant certifica que el procés d'abonament de la campanya, es troba en la fase següent:  
  
A B C  
Cost total de la campanya. Total de subvencions concedides per administracions públiques o altres ens públics o privats, excepte FVMP Subvenció inicial de l'FVMP pendent de justificació  
  
   
  
D E F  
Cost campanya menys total subvencions (A-B-C) Obligacions reconegudes del cost total de la campanya (A) Pagaments efectuats sobre (A)  
   
  
  
?, - d - de 2016  
  
El/La secretari/ària,   
Signatura  
  
V. i p., l'alcalde/ssa president/a,  
Signatura   
  
(Segell de l'entitat)  
  
  
  
ANNEX V  
  
(Nom) ...  
Interventor/a de l'Ajuntament d ...  
  
CERTIFIQUE:  
Que les factures reglamentàries que s'indiquen a continuació, i les còpies de les quals s'adjunten degudament compulsades amb les factures originals de què porten causa, així com una altra documentació justificativa suficient, igualment compulsada, importen la quantitat total de - euros, i corresponen a gastos realitzats durant l'exercici 2016.  
  
Factures reglamentàries, segons la normativa vigent:  
  
Nom de l'empresa proveïdora Núm. i data de la factura Import total de la factura  
   
   
   
Subtotal   
  
  
(Afegiu files següents, si és necessari.)  
  
  
Una altra documentació justificativa suficient:  
  
Caràcter del document Número i data del document Import total del document  
   
   
   
Subtotal   
  
  
(Afegiu files següents, si és necessari.)  
  
?, - d - de 2016  
  
El/La interventor/a,   
Signatura...............................  
  
V. i p., l'alcalde/ssa president/a,  
Signatura ????????..  
  
(Segell de l'entitat)